Home -- Aymara -- Perform a PLAY -- 154 (Jesus the victor 2)
154. Jesusajj Atipiriwa 2
Diablojj picaruwa uqhamarac phiruraquiwa. Janiw diablompejj anatascsnati. Janiw cuna cuentonacan figuritanacaquiti. Bibliajj siwa mä achusir leonjamawa catuñatac khamiyasqui.
Niño: “Janiw cunapachas diablojj chekpach utjatap amuyirïcti.”
Diablojj Diosan enemigopawa ucatwa take toketwa jakenacajj Diosar iyawsañjja chhakhayasiñapjja yanasqui. ¿Kalltïri waquichatapat amtastati?
Niño: “Pächasiñanac uqhamarac jan Diosar confiaña uchi.”
Amuyasim cunapachatejj diablojj jumamp uc lurañ munani ucjajja. Jan trampapar jalantamti. Jesusar mayim imatäñataqui. Jesusajj kdiablor atipiriwa.
Jesús, Diosan Yokaparojja, catjañpin munäna. Diablojj cuna tokesa janipiniw cruzan jiwas laycu jiwañap muncänti. Diosamp wiñay jacañasjja jarc’añ munäna. Ucatwa jupar atacranti.
Diablo: “Diosan Yokapästajja, aca kalanac t’ant’ar tucuyam. Diosan Yokapästajja, jach’a torret jalaktam. Diosaw imascätam.”
¡Jesusajj atipiriwa! Janiw waquiscänti diablor Diosan Yokapätap uñacht’ayañajja. Ucatjja enemigojja päyiri waquichat aptatayna: Mä jach’a arsu churi.
Diablo: “Takpach aca mundo regaläma quillt’asïta ucat yupaychität ucjajja.”
Jesús: “¡Saram acat Satanás! Kellkata: nacanjja khan kellkatawa: ‘Tatit Diosamaruw yupaychäta, ucat juparuquiraquiw sirvïta.”
¡Jesusajj atipiriwa! Mä aruc sawayi ucat diablojj jaltawayjjewa.
¡Jesusajj atipiriwa! Ucat Diablojj jupar uñisi. Cunapachatejj Jesusajj cruzancascänjja, diablojj tucusïwi yänti.
Diablo: “Diosan Yokapästajja, uqhamajj cruzat sarakanim.”
Jesusatejj uc luraspänjja, chhaksnänwa. Juchanacasat perdonajj janiw utjcaspänti, ni Diosamp wiñay jacañasa.
Ucampisa Jesusajj tucusiñcamaw tak mutuwäyi. ¡Jupaw atipirijja! Cruzanjja jucharu, jiwañaru uqhamarac diabloruw atipawayi. Jiwatanacat jacatatawipaw uñacht’awijja.
Juparutï creystajja, atipirin ladopanctawa.
Jan ajjsaramti: ¡Jesusaw atipirijja!
¡Jan cuna pachas sutipat armasïmti! Jupamp parlam, Jupaw imätam.
Uñstirinaca: Parliri, niño, diablo, Jesús
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn eng_Latn